Държавен вестник, бр. 58, 2025 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  58
(2) Забранява се подаването на жалба, кога­
то военнослужещият е в строя (с изключение 
на жалби, които се правят при строеви преглед 
с изпитване на военнослужещите), в караул, 
патрул, на вахта, в бойно дежурство, в наряд 
по вътрешната служба или при изпълнение на 
задачи по време на занятия, учения и мисии 
(операции). 
(3) Жалбата се подава в писмен вид до 
компетентните длъжностни лица и се раз­
глежда по реда, определен в АПК.
Чл. 157. Военнослужещият не може да бъде 
преследван заради подаден рапорт, предложе­
ние, сигнал или жалба. 
Чл. 158. (1) Рапортите, предложенията, 
сигналите, жалбите, както и решенията по тях 
се вписват в книга за предложения, сигнали, 
жалби и рапорти (приложение № 15), която 
се съхранява в регистратурата на военното 
формирование. 
(2) Командирите (началниците) на военни 
формирования са длъжни един път месечно да 
правят проверка на работата по постъпилите 
рапорти, предложения, сигнали и жалби. 
(3) Командирите (началниците) от всич­
ки степени са длъжни един път в годината 
да правят отчет на работата по рапортите, 
предложенията, сигналите и жалбите и да 
извършват анализ на допуснатите нарушения 
и слабости, на причините и условията, които 
ги пораждат, и да вземат мерки за тяхното 
отстраняване. 
Г л а в а  т р е т а
ЗАДЪЛЖЕНИЯ НА ДЛЪЖНОСТНИТЕ 
ЛИЦА
Раздел I
Общи задължения на командирите 
(началниците)
Чл. 159. Командирите (началниците) отго­
варят за цялостното състояние на подчинените 
им военни формирования и са длъжни:
1. да знаят своите служебни задължения;
2. да знаят постоянно списъчния и налич­
ния състав на подчинените им структури, 
количественото и качественото състояние на 
предоставените им ресурси и активи, като 
организират непрекъснат вътрешен текущ 
контрол във военното формирование и по­
стоянно адаптират отчетните данни с тези 
на интегрираната информационна система;
3. да вземат необходимите мерки за без­
опасност при работа с въоръжението, бое­
припасите, ППС, учебно-материалната база, 
материалните средства/ресурси, съоръжения 
и друга техника, при извършване на марш, 
провеждане на учения, бойни стрелби, занятия 
и други дейности, при изпълнение на войс­
ковата служба; своевременно да разясняват 
тези мерки на подчинените си и да изискват 
строго да се изпълняват;
4. да вземат необходимите мерки за охрана 
на районите (обектите), опазване, съхранение, 
поддържане, използване и обслужване на въо­
ръжението, ППС, учебно-материалната база, 
съоръженията и друга техника, боеприпаси­
те, гориво-смазочните материали и другите 
материални ресурси;
5. да провеждат занятия, тренировки и 
учения с подчинените си;
6. да организират и провеждат мероприятия 
за ядрена, химическа, биологична и екологична 
защита на личния състав и отбранителните 
продукти;
7. да организират и провеждат противо­
пожарни мероприятия в подчинените им 
структури;
8. да вземат своевременно мерки за пре­
дотврятяване на злоупотреби, разхищения, 
увреждане, кражби и други нарушения с ма­
териалните ресурси, чрез: планиране, органи­
зиране и ръководство на вътрешния контрол, 
назначаване с писмена заповед на комисии за 
проверка на активите и финансовите средства, 
осъществяване на контрол на работата им, 
утвърждаване на протоколите от проверките 
и вземане на решения за отстраняване на 
допуснатите нарушения, докладване по уста­
новения ред за провеждане на инвентаризации 
във връзка със:
8.1. съставянето на годишните отчети;
8.2. смяна на материалноотговорно лице;
8.3. с петгодишните проверки на библиоте­
ките и хранилищата с литература, техническа 
документация и аксесоари;
8.4. изпълнение на заповед на министъра 
на отбраната или искане на прокуратурата, 
съда и Сметната палата;
9. да ръководят и отчитат подготовката на 
подчинените си;
10. да спазват изискванията на скритото 
управление на войските и да осигуряват 
сигурни и непрекъснати постоянно действа­
щи комуникации в подчинените им военни 
формирования;
11. да поддържат войсковия ред в съответ­
ствие с този устав;
12. да организират и контролират изпъл­
нението на службата от денонощния наряд;
13. да се грижат за опазването на живота 
и здравето на подчинените си;
14. да вземат необходимите мерки за огра­
ничаване на нездравословните и опасните 
фактори, доколкото тези мерки не нарушават 
изпълнението на поставената задача;
15. да организират, съдействат и контро­
лират провеждането на мероприятия с лич­
ния състав от органите по психологичното 
осигуряване;
16. да усъвършенстват постоянно своите 
организаторски качества, способности и ме­
тодически умения;